JohanHeinsen/ENO huggingface dataset:
Den Vest-Sjællandske Avis, 1826-08-29
Nyeste Post-Efterretninger. Der meldes fra St. Petersborg under 12te August: at i den og den forrige Uge ere de Statsforbrydere, som ere blevne dømte til Tvangsarbeider i Biergværkerne og Colonierne i Siberien afmarscherede derfra i enkelte Afdeelinger, under stærkEskotter til deres Bestemmelsesteder. Flere af disses Koner have faaet Keiserens Tilladelse til at følge med dem. De mange Stabs= og Overofficeerers Skjebne, som vare blevne indviklede i den bekiendte criminelle Undersøgelse, enten ved at have været Medvidere derom eller paa en anden Maade at have taget Deel i de nu aldeles udrøddede, høist forræderiske Selskaber, er nu i disse Dage bleven afgjort ved en allerhøieste Keiserlig Parolebefaling; i hvilken det hedder: at Hs. Majestæt har efter foregaaende Prøvelse af de nedenfor nævnede Stabs og Overofficerers Forbrydelse, af hvilke nogle hørte til de forbudte Selskaber og andre vare blevne overbeviiste om Deeltagelse eller Medvidenhed derom, allernaadigst befalet, med Hensyn til Omstændighederne, saaledes at de kun have været forførte til en øieblikkelig Forblindelse, og at de ingen Deel have taget i disse gruelige Planer, ja at mange af dem have snart igien forladt disse Selskaber, og at overhovedet alle have udviist den inderligste Anger derover: at de ikke skulle underkastes den strenge, Criminal-Justits og kun lide Corrections-Straffe, Nu meddeles en Fortegnelse paa alle disse Personer, hvoriblandt der findes nogle Grever, iblandt andre en Mussin Puschkin og en Deel Oberster. – J Bladet den Nürnbergske Correspondent hedder det, at den Russiske Regiering har reklammeret af den Engelske Udleveringen af Statsraad Turgenew, som har taget Flugten til England. Ogsaa indeholder samme Blad det Rygte, at naar Keiser Nikolaus kommer fra Moskau til Petersborg, saa skal en Forandring i Ministeriet finde Sted. Greven af Capodistria er ankommen til Zürich og den Russiske General Araktschejev til Frankfort.
Den Vest-Sjællandske Avis, 1826-08-29
Underhandlingerne i Ackermann ere ikke blevne aabnede i Juli, som det først hedte; thi Portens Commissarier have først forladt Qvarantainen i Sculeni den 1ste August, og forventes at ankomme til deres Bestemmelsested den 4de eller 6te, Pesten grasserer i Bucharest og i Constantinopel. J den sidste Stad vare Henrettelserne ved. Den 5te maatte to rige Jøder bøde med Livet. Den eene havde været Janitscharernes Banqver, og den anden havde sammenbragt en Formue af 40 Mill. Piastere, som er bleven confiskeret. Denne Capital turde dog maaskee være angivet lidt for høit, J det Firman, som Sultanen udstædte til Cadien i Constantinopel angaaende Janitscharernes Ophævelse, hedder det: at Janitscharerne vare blevne udartede og feige, og at Troens Fiender havde derfor dagligen besværet Porten med nye Fordringer; alle forsøgte Reformer havde været forgiæves; i Begyndelsen havde man villet skaane dem; men de havde viist sig oprøriske, saa at man maatte bruge Magten, anvende blodige Straffe og ophæve hele Corpset, hvorved man har faaet at vide, at der ogsaa have været vantroe Personer optagne i det, som have baaret paa Armeen baade Tegnet af den 75de Orta og tillige de Christnes Kors J London vil man vide, at Porten har viist sig meget fortørnet over, at enkelte Englændere have sendt Grækene Hielp, og at meget ubehagelige Noter ere blevne den Brittiske Ambassadeur tilstillede.
Den Vest-Sjællandske Avis, 1826-08-29
Det hedder endog, at Porten ikke vil længere høre paa den Engelske Gesandts Forestillinger og Oplysninger, og at han snart vil blive sendt tilbage.
Den Vest-Sjællandske Avis, 1826-08-29
J Constantinopel vilde man vide den 25de Juli, at Lord Cochrane var ankommen med 6 Krigskibe til Napoli di Romania; men Efterretningen trænger til Bekræftelse; ogsaa i Ancona havde det Rygte udbredet sig ved et Engelsk Skibs Ankomst, at han havde gjort et heldigt Angreb paa den Ægyptiske Flaade, som ligger ved Navarino; men indtil den 14de August vidste man ikke noget derom i Triest. En Capitain, som var ankommen dertil den 12te havde sagt, at han den 11te Juli havde i Nærheden af Øen Samos hørt en heftig Kanonade, om hvilken man troede, at det var Capudan Paschas Flaade, som havde gjort et Angreb paa denne Øe. Ogsaa vilde man vide i Triest, at Redschid Pascha var brudt op igiennem Bøotien og giort et Jndfald i Attica. – Den 29de Julii ere 4000 Arabere, som ere komne fra Alexandrig landede i Bugten ved Calamata, hvorpaa Jbrahim var trængt frem til Napoli di Romania. Den Ægyptiske Flaade var i Begreb med at forene sig med Capudan Paschas, som bestaaer af 50 Skibe. Man troede, at det første Angreb er bestemt imod Hydra. Den Græske Flaade var forsamlet ved denne Øe og har besluttet at forsvare den til det Yderste. Jndvaanerne paa Spezzia, Ægina, Collura og andre Øer have forladt dem og begivet sig alle til Hydra; Alt var fuld af Forvirring, Bestyrtelse og Uorden. Fra Alexandria meldes under 6te Juni, at den Ægyptiske Eskadre under Moharem Bei ankom dertil den 5te i 11 Dage fra Modon. Nogle Skibe ere blevne tilbage for at hente en Convoy, som laae i Su da, og bringe den til Morea og skal derpaa støde til de øvrige i Alexandria. Saasnart Flaaden har Proviant ombord og er bleven repareret skal den vende tilbage igien dertil. – Kongen af Bayern har sendt Hr. Eynard 106000 Fr. til Grækernes Understøttelse.
Den Vest-Sjællandske Avis, 1826-08-29
Kongen af Frankerige har foræret Notre-Dame kirken i Paris en Sølv Statue af Jomfrue Maria 5 1/2 Fod høi og meget smukt udarbeidet, og har tillige erklæret for Erkebiskoppen af Paris ved et Besøg som Hs. Majestæt aflagde i Kirken, at han kom der for at bede den hellige Jmfrue om sin Beskyttelse og Hielp som Frankerige bestandig behøver. J Frankerige er man idelig beskiæftiget med Religionsanliggender og fornærværende Tid med en Proces, som Greven af Montloisier har foranlediget ved en Demunciation mod Geistligheden. - Da den høitidelige Eed blev aflagt paa Constitutionen i Lissabon vare alle udenlandske Ministre tilstæde derved undtagen den Russiske ogden Spanske. Det bedder at de nye Kammere skulle aabnes 12te Octbr. – Jnfantinden Regentingden, har afsendt sin Staldmester til Madrid med en egenhændig Skrivelse til Kongen af Spanien hvori hun har besværet sig over, at de militaire Spanske Gouverneurer have tilladt sig at modtage paa den Spanske Jordbund hele Portugisiske Regimenter, som have gjort Oprør, bevæbnede med klingende Spil og vaiende Fahner. Den Engelske Fregat Glasgov er ankommen til Lissabon med 365 Mand ombord. - Man havde det Rygte i Madrid den 7de August at et nyt Fransk Corps skulde rykke indi Spanien og forlægges i Provinserne paa hiin Side af Ebro-Floden. J Madrid vedbliver man at udbrede ugunstige Efterretninger fra Portugal. Præsidenten for Raadet i Castilien Hr. v. Vilela har udstædet en Circulaire-Skrivelse til Præsidenterne for Criminalretten, hvori de formanes til at have et vaagent Øie med alle Tilhængere af det constitutionelle System og forfølge dem som Forstyrrere af den offentlige Rolighed naar de giøre sig til af de nærværende Begivenheder i Lissabon. Den Spanske Flaade, som har krydset paa Kysterne af Columbien er kommen tilbage til Havanna den 27de Junii. – Jfølge den Mexikanske Marineministers Beretning bestaaer Republikens Søemagt af et Orlogsskib paa 68 Kanoner, en Fregat paa 40, sex Brigger hver paa 20, 4 Goeletter og 8 Kanon schalupper. Søearsenalerne skulde indrettes fra nyt af og for Marineskolerne skal der sørges, hvilke endnu kun have 21 Elever.
Den Vest-Sjællandske Avis, 1826-08-29
Jnstruktionerne for de Mexikanske Gesandte, som skulle begive sig til Rom, ere nu blevne bekiendtgjorte; Republiken vil søge at vedligeholde sin Førbindelse med Paven og sende ham aarlig frievillig en Gave af 100,000 Piastre, ogsaa underkaste sig hans Authoritet i hvad der angaaer Dogmerne, dog med Hensyn til hvad de almindelige Concilier have bestemt, men den kirkelige Disciplin vil Congressen bestemme efter sit eget Tykke. Den vil ogsaa selv udøve Patronats=Retten og blot melde de Geistliges Valg til Paven. Det er især mærkværdigt, at Gesandterne skulle bede Paven om at sammenkalde et almindeligt Concilium. - Et Skib, som har forladt Panama den 20de Mai er ankommen til Nyepørk. Dengang vare kun Gesandterne fra Peru og Guatimala ankommen til Congressen. Hr. Gambard, Directeur for det Kongelige Observatorium i Marseille har opdaget en Comet i Stiernebilledet Eridanus. – En Smitsom Sygdom er udbrudt i Grønningen i Kongeriget Nederlandene, som tilskrives at Jndvaanerne have druk Kildevand, som har været blandet med Søevand, Fra den Engelske Reisende Kapit. Klapperton har man faaet et Brev dateret den 7de Marts. Han var dengang i Catinga 20 Mile østen for Nigerfloden. – Den Franske Fregat Thetis og Corvetten LEsperanca commanderede af Dhrr. Bouggiville og Ducamper ere efter en Reise omkring Jorden som har varet i 28 Maaneder, komne tilbage til Brest. De have været i Cochinchina, hvor Keiseren sendte dem nogle Mandariner imøde, og gav dem den Forsikkring, at den Franske Handel skulde blive beskyttet. Ogsaa have de opholdt sig i 3 Maaneder i Sidney i Nyeholland, hvor Gouverneuren Sir Thomas Brisbane havde den Artighed at kalde et nyelig opdaget Vandfald af 1500 Føds Høide Bougainville. Paa Strandbredden havde de Reisende opført et Mindemærke til Ære for den ulykkelige La Peyrouse, saaledes har ogsaa den Engelske Søecapitain Lord Byron ladet opføre et Mindemærke paa Sandvichs=Øerne til Ære for den bekiendte Captain Cook.
Den Vest-Sjællandske Avis, 1826-08-29
Den Østerrigske Jagttager melder under 10de dennes, at det er lykkedes en Mand i Wien, ved Navn Franz Besehny, at opfinde et Slags Damp skyts, der kommer den Perkinske Opfindelse temmelig nær. Han kan saaledes dermed i eet Minut afskyde henimod 250 Kugler imod et bestemt Maal.
Den Vest-Sjællandske Avis, 1826-08-29
Kjøbenhavns Børs, d. 25. August 1826. Cours. Hamborg 2 M. - a vista 230. Spec. 230. (Den 25. August 1825, 213.) Disconto. 5 PC. Specier solgtes til 13 Rbmk. 13 s. (Jfjor 12 Mk. 12 s.) Kongl. Obligat. (uden Renter) 81 a 81 1/4 Rbdlr. Sedl. (J fior 94 a 94 1/2) Nationalbants=Obligationer (af Laanet d. 4de Febr. 1820) uden Renter i r. S. 100 1/4 a 101 Rbdlr. - Dito i Sedl. 115 1/2 a 116 Rbd. 4 PC. Rigsbank-Obligation, Renten pr. 6te Jan. 90 a 90 1/2. Norske Laan til 6 PC. 102 1/2 a 103. Dito dito til 4 PC. 89 1/2.3 PC. Eng. Laan ved Wilson & Compagnie 55. Norske Rigsbanksedler 168 1/2 a 169. (Jfior 194.) Svenske Sedler 3 Mk. 5 1/4 s. pr. 1 Rd. Rigsgield. 1 L. Sterl. beregnet til 14 Bmk.
Den Vest-Sjællandske Avis, 1826-08-29
Kiøbenhavns Torvepriser, den 18 August. Rug, Tdn. 4 Rbd. - Mk. - s. a 4 Rbd. 1 Mk. - s. Hvede, Tdn. 4 Rbd. - Mk. - s. a 4 Rbd. 2 Mk. - s. Byg, Tdn. 2 Rbd. Mk. - s. a 3 Rbd. 1 Mk. - s. Havre, Tdn. 2 Rbd. 2 Mk. - s. a 2 Rbd. 4 Mk. 8 s. Ærter, Tdn. 6 Rbd. 3 Mk. - s. a 7 Rbd. - Mk. - s. Røget Flesk Lpd. 11 Rbd. 5 Mk. - s. a 2 Rbd. Mk. - s. Grøns. Flesk, Lpd. 1 Rbd. Mk. 8 s. a 1 Rbd. 1 Mk. 8 s. Smør, Pd. 1 Mk. 8 s. a 1 Mk. 10 s. Æg, Snesen 1 Mk. 2 s. a 1 Mk. 4 s.
Den Vest-Sjællandske Avis, 1826-08-29
Beltpassage. Fra den 25de til den 27de August ere udreiste: Til Fyen. Madam Koppel med Søn; Madam Grandjean med 3 Børn; Kammerherre Oberstlieutenant Bardensleth med Frue og 2 Børn; Jnstrumentmager Petersen; Ex. juris Hansen; Snedkermesterne Mathiasen, med Søn og Monsee med Kone; Handelsfuldm. T. H. og H. Møller; Cand. juris Wimpsen, Profess. Rafn med Frue; Madam Kalleberg og Datter; Kammerherre HofJægermester Ridder v. Krogh; Kammerherre Over=Landevei-Jnspekteur Ridder v. Krogh. Til Siælland. Grev Bille Brahe med Grevinde og Barn; Kammerjunker Overauditeur Regimentsqvarteermester Klaumann med Frue og 2 Børn; Frue Blom; Volont, i Søefarten Østrup; Kammer. Command. Dep. i Admiralitetet Baron Holstein med Frue, Kiøbmand Sigholtz; Lieutenant Bog; Kammerjunker Haxthausen; Frøken Hoppe; Disciplerne S. og H. Hoppe.
Den Vest-Sjællandske Avis, 1826-08-29
AVER TISSEMENTS.
Den Vest-Sjællandske Avis, 1826-08-29
Slagelse forenede dramatiske Selskab. Onsdagen den 30te August afholdes paa Slagelse Postgaard General=Forsamling, præcise Kl. 7 slet om Eftermiddagen i Slagelse forenede dramatiske Selskab; da Ting af Vigtighed for Selskabet skal afhandles, ombedes at ingen af Medlemmerne udeblive uden høieste Nødvendighed. De Udeblivende maae efter Selskabets Love være tilfreds med hvad de Tilstædeværende beslutte. Directionen.
Den Vest-Sjællandske Avis, 1826-08-29
Alle og Enhver, som maatte have noget at fordre i efternævnte Stervboer, inden denne Kiøbstæds Skiftejurisdiction, nemlig: a) efter afgangne Skolelærer Jacob Christian Greiersen, b) efter afgange Skoemagersvend Jens Thorsen; indkaldes herved med 12 Ugers Varsel, til for undertegnede Skifteforvalter at anmelde og bevise saadanne deres Fordringer. Corsøer den 27de August 1826. Castenschiold.
Den Vest-Sjællandske Avis, 1826-08-29
Førstkommende Mandag den 4de Septbr., Formiddag Kl. 10, bliver paa Slagelse Raadstue afholdt offentlig Licitation over Arbeidet: a) med Oprensningen, Udvidelsen, og Fordybningen af det Slagelse Kiøbstæd tilhørende Vandsted ved Bierbyegades Port, og b) med Gravningen af et nyt Vandsted uden for Smedegades Port i Nærheden af det der allerede værende Vandsted, med hvilket det nye skal sættes i Forbindelse. Conditioner og Overslag ere fra den 31te d. M. til Eftersyn paa Undertegnedes Contoir. Slagelse den 28de August 1826. Gude.
Den Vest-Sjællandske Avis, 1826-08-29
Da det ved Auctionen den 26de denne Maaned over det afgangne forrige Politiebetient Guldbrand Knudsens Stervboe tilhørende Huus Matrikul Nr. 51, beliggende i Sorøe Byes Baggade, gjorte Bud, ikke er bleven approberet, saa stilles denne Eiendom til en nye Auction, som afholdes paa Stedet, Løverdagen den 9de September førstkommende, om Eftermiddagen Kl. Hvilket herved tjener Liebhaverne til Efterretning. Sorøe den 27de August 1826. Gyldenfeldt.
Den Vest-Sjællandske Avis, 1826-08-29
Tirsdagen den 5te Septbr. d. A. bliver paa Sannerupgaard ved Burke-Kroe i Nærheden af Roeskilde afholdt Auction paa 90 Sviin 16 Køer nogle Tyre og 50 Favne tørt Bøgebrænde. Credit gives i 12 Uger. Den i afgangne Arvefæster Jens Taura Øwres Stervboe, til 31te August 1826 berammede Skiftesamling, er, formedelst indtrufne Omstændigheder, udsat til den 1ste September, Formiddag Kl. 9, paa Birchendegaards Skri verste Fraas.
Den Vest-Sjællandske Avis, 1826-08-29
Til Opdragelse og Underviisning i de almindelig Skolevidenskaber, og, om ønskes, i Begyndelsesgrundene i det Latinske Sprog, kan Undertegnede endnu modtage et Drengebarn. Overbeviist om Nytten af, at det unge Menneske lærer at giøre noget med Hænderne har jeg sørget for Mueligheden af, at Noget af Snedkerprofessionen i Skoleaarene kan læres, hvilket jeg ønsker at udvide til flere Professioner, efter Enhvere Ønske. Hylstrup ved Sorøe August 1826. Høyer, Cand. Philoseph og Skolelærer. Logie og Kost, god Opvartning samt Adgang til en indbydende Hauge og tillige venskabelig Omgang hos en stille borgerlig Familie, kan paa lærdeles billige Vilkaar erholdes hos Glarmester Vermehren i Ringsted, NB. for en eenlig Person, til førstkommende Fløttetid, eller før om saadant skulle attraaes. Ringsted den 26de August 1826. Da en Student, som er øvet i at undervise Børn, ønsker sig en Huuslærerplads enten strax eller til førstkommende Flyttetid, saa bedes de Forældre, som mueligen kunne behøve en Huuslærer til deres Børn at henvende sig enten mundtlig eller skriftlig til Undertegnede i Slagelse som giver nøiere Underretning om ham. Slagelse den 27de August 1826. C. U. Lund, forhen Overlærer ved den lærde Skole i Horsens.
Den Vest-Sjællandske Avis, 1826-08-29
J Skee Mølle er en Condition ledig til 1ste November for en Møllersvend; men uden gode Anbefalinger nytter det ikke at melde sig.
Den Vest-Sjællandske Avis, 1826-08-29
En, i Avlsbruget duelig og erfaren, ugift Person, der i en række af Aar har tjent som Avlsbestyrer paa to af de største Hovedgaarde i Lolland og en ligeledes stor Hovedgaard her i Siælland, – fra hvilke Steder han er forsynet med de bedste Anbefalinger og sin Duelighed Troeskab og Sædelighed – attraaer strax eller til 1ste Novbr. Emploi som Avlsfuldmægtig. Nærmere Underretning faaes hos v. Støcken i Slagelse.
Den Vest-Sjællandske Avis, 1826-08-29
Til nu anstundende Michaeli Flyttetid d. A. kan det saakaldte Hønsehuus ved store Antvorskov erholdes tilleie. Ligeledes bliver bemeldte Antvortskovs Gartnerhuus, der er indrettet til tvende smaae Familier, at erholde tilleie til 1ste November førstkommende. Man henvender sig desangaaende til Organist Solkendorff i Slagelse. Paa Veien fra den flettede Bog, forbi Fabrikken, til Hr. Tracteur Henrichsens er tabt et Bobinets Tørklæde, for hvis Tilbagelevering loves en passende Douceur, naar man henvender sig til Avisexpeditionen.
Den Vest-Sjællandske Avis, 1826-08-29
Til anstundende 1ste October kunde 2de Disciple her ved Skolen, mod billig Betaling, hos Undertegnede erholde Logie og Kost. Slagelse den 28de August 1826. M. Puhl.
Den Vest-Sjællandske Avis, 1826-08-29
Extra gode Anchiocer, samt Kiøbenhavns Dobbelt og Hvidt Øl, bekommes hos Lassen ved Bredegades Port, For et Fruentimmer, forsynet med gode Vidnesbyrd som forstaaer daglig Madlavning og forøvrigt alt, hvad hvad der hører til en Landhuusholdning, og som vil deeltage i al indvendig Gierning i Huset, er en Tieneste ledig hos Birkedommer Lautrup i Vester-Egede pr. Ringsted.
Den Vest-Sjællandske Avis, 1826-08-29
33 Alen uldent Dynevaar anvises tilkiøbs af Bogtrykker Magnus.
Den Vest-Sjællandske Avis, 1826-08-29
En Arvefæstegaard omtrent enhalv Miil fra Slagelse er at faae tilkiøbs. Nærmere Anviisning gives af Bogtrykker Magnus i Slagelse.
Den Vest-Sjællandske Avis, 1826-08-29
Formedelst Bortreise er et frit Eiendoms Sted med 2 enhalv Skp. Land, indrettet til Hauge, som er tienlig for en Familie udenfor Bondestanden beliggende tæt ved Slagelse Kiøbstæd, strax at faae tilkiøbs. Nærmere Anviisning giver Bogtrykker Magnus i Slagelse.
Den Vest-Sjællandske Avis, 1826-08-29
En ung Pige ønsker Condition til 1ste November helst i et borgerlig Huus paa Landet, hun syer godt Linned og kan undervise Børn i de første Grunde, tillige er hun villig at deeltage i alle huuslige Forretninger; Avis Expeditionen anviser.
Den Vest-Sjællandske Avis, 1826-08-29
Et ungt Fruentimmer, af honet Familie og god Opdragelse, ønsker sig antaget i et Huus for at undervise Pigebørn i Linned= og Skrædder-Syening samt Broderie; tillige er hun villig at deeltage i alle Husets Sysler, Løn forlanges ikke, allene en blid Omgang, den hun ved Flid og Nøiagtighed fra sin Side vil bestræbe sig forat vinde. De herpaa reflecterende ville behage at henvende dem til v. Stöcken i Slagelse.
Den Vest-Sjællandske Avis, 1826-08-29
Reen og god Saaerug kan strax og Sagerug. fremdeles i dette Efteraar erholdes tilkiøbs paa Selchausdahl pr. Slagelse.
Den Vest-Sjællandske Avis, 1826-08-29
Et stort Billard, uden Instrumenter, er tilkjøbs for for en billig Priis, og anvises fra Dybensgaden No. 173. anden Sahl i Kiøbenhavn.
Den Vest-Sjællandske Avis, 1826-09-02
Den Vest-Siællandske Avis, eller Ugeblad. Slagelse. den landske Historie. uden- og indenfor tigste Nyeheder. Dagens vig Redigeret af Hr. Pastor og Ridder Bastholm. Trykt og forlagt af Peter Magnus. 12te Aar. Løverdagen den 2 September 1826. No. 20. rote Aar. Løverdagen den 2 September 1826. No. 70. Med Kongelig allernaadigst Tilladelse, at forsendes med Brevposten i Danmark og Hertugdømmene.
Den Vest-Sjællandske Avis, 1826-09-02
Bolivar. (Frit efter en Nordamerikansk Sang). Borgerkrandsen om hans Haar. Højt med Sang, Fama tone hvor han gaaer Hæders Klang Han i Kamp erhvervet den, Han som Frieheds Kiæmper var: Som for Ret gav Livet hen, Bolivar O Du Ærens elskte Søn, Kronens Glands Viser den sig mere skiøn End Din Krands Blier den Kongelige Dragt, Krone, Scepter og Talar. Større Kiærlighed vel bragt. Bolivar: Drev Ærgierrighed Dig vel? Phantasie O den fængslet mangen Siæl, Tryllerie. Rev vel Seirens Glands Dig fort? Naar Dit Liv i Fare var. Gav Du Blod for Rigdom bort, Bolivar, Nei ei saa den store Mand Viser sig. Frihed, Ret og Fødeland. Kaldte Dig Frie Mænd ved Staalets Glands Tappre Helt Du samlet har Dette var Din Hæderskrands Bolivar Orinoko, Frieheds Land, Vædet nu At ei skues Slavens Stand. Virked Du Thi Du løsned Slavens Baand, Som hiin Moderlands Barbar Knyttede med voldsom Haand Bolivar!
Den Vest-Sjællandske Avis, 1826-09-02
Fra Bierget og til Occan, J et Chor, Priser Dig hver ædel Mand. Liberador! Alle dem Du Friehed gav, Lysets Stierne skiøn og klar, Prise Dig til deres Grav Bolivar.
Den Vest-Sjællandske Avis, 1826-09-02
Nye Efterretninger fra Mexico. En ung Tydsk Naturkyndig Hr. F. Deppe, som i October 1824 reiste med den Kongelige Preussiske Kammerherre og Overjægermester Greve von Sack til Mexico, har i Fior fra dette gienfødte Land meddeelt Professor Lichtenstein i Berlin nogle høist interressante Efterretninget; de kunne ikke alle meddeles; thi et periodisk Blad af en bestemt Størrelse kan ikke rumme alt det Videværdige, som indstrømmer fra saamange Sider. Vi ville derfor med Hensyn til dette Blads Bestemmelse indskrænke os til at give en Oplysning om Landets nærværende og især dets politiske Tilstand. Hr. Deppe gik i Land den 17de December 1824. i Alvarado og aftraadte hos det Tydske Handelshuus Reuss, Kirchof og Compagnie, som havde etableret sig i denne Stad; ogsaa forefandt han der en stor Mængde af sine Landsmænd. Han forblev i denne Stad til den 20de Januar. Fra Mai til November maae alle Europæere forlade saavel Alvarado, som det hele lavt liggende Kystland (da de farligste Sygdomme herske der paa denne Aarstid) og tage Flugten til det høiere liggende Jndland, hvor Varmen er ikke saa stærk, som ved Kysterne. Landet bliver stedse høiere, som man kommer dybere ind i det; og Hovedstaden Mexico selv ligger i et høit og kioligt Bierg land. Dette høitliggende Jndland, hvortil Jndgangen kun er aaben igiennem Defileer, som ere lette at forsvare, og som er omgivet af en forvestet Kyststrækning kan uden Vanskelighed giøre Modstand mod en fiendtlig Magt Angreb. (Mexico eengang tabt for Spanien, vil saaledes være tabt. for bestandigt; men Aarhundrede ville gaae hen inden det kan forglemme sit Tab; thi Mexico var den vigtigste af alle dets Colonier. J Staden Tlakotalpan traf Hr. Deppe en ung Læge fra Brunsvig ved Navn Fesebrik, som havde samlet sig en stor Formue ved sin Praxis. De fleste Haandværkere i Landet ere Tydske, og nogle ere allerede blevne rige Folk; men det er ikke at tilraade nogen at reise dertil uden at være vel forsynet med Penge. - De fornemste Jndførsels=Artikler i Alvarado ere Franske Vine, Papiir, Engelske Fabrik varer og Schlesisk Lærred, denne sidste Artikel er i Særdeleshed aldeles uundværlig, da hele Folkemængden indtil den fattigste Jndianer klæder si deri og giver Lærredet Fortrinet for alle andre Fabrikater.